
Compartimentul Resurse Umane

Nr. 2968/20.01.2026
RAPORT DE SPECIALITATE
la Proiectul de hotărâre privind desemnarea consilierilor locali pentru a deveni membri ai Comisiei pentru evaluarea secretarului general al comunei Cornetu, județul Ilfov
Potrivit prevederilor art. 242 alin. (1) din O.U.G. nr. 57/2019 privind Codul administrativ, cu modificările şi completările ulterioare,“ Fiecare unitate administrativ-teritorială şi subdiviziune administrativ-teritorială a municipiilor are un secretar general salarizat din bugetul local, funcţionar public de conducere, cu studii superioare juridice, administrative sau ştiinţe politice, ce asigură respectarea principiului legalităţii în activitatea de emitere şi adoptare a actelor administrative, stabilitatea funcţionării aparatului de specialitate al primarului sau, după caz, al consiliului judeţean, continuitatea conducerii şi realizarea legăturilor funcţionale între compartimentele din cadrul acestora.″
Conform prevederilor art. 485 alin. (1) din O.U.G. nr. 57/2019 privind Codul administrativ “Evaluarea performanţelor profesionale individuale ale funcţionarilor publici se face anual”.

Conform prevederilor art. 485 alin. (5) din O.U.G. nr. 57/2019 privind Codul administrativ ″Evaluarea performanţelor profesionale individuale ale secretarului general al unităţii administrativ-teritoriale/subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz.″
Potrivit art. 11 alin. (4) lit. e) şi alin. (6) din Anexa nr. 6 din O.U.G. nr. 57/2019 privind Codul administrativ, membrii comisiei pentru evaluarea secretarilor generali ai unităţii administrativ-teritoriale/subdiviziunii administrativ-teritoriale se constituie prin dispoziţie a primarului, pe baza propunerilor/nominalizării consiliului local.
Conform art. 485 alin. 2) şi alin. 3) lit. a) şi b) din O.U.G. nr. 57/2019 privind Codul administrativ:

(2)Procesul de evaluare a performanţelor profesionale individuale ale funcţionarilor publici de execuţie şi a funcţionarilor publici de conducere reprezintă aprecierea obiectivă a performanţelor profesionale individuale ale funcţionarilor publici, prin compararea gradului şi a modului de îndeplinire a  obiectivelor individuale şi a criteriilor de performanţă stabilite cu rezultatele obţinute în mod efectiv de către funcţionarul public.

(3)Evaluarea performanţelor profesionale individuale ale funcţionarilor publici cuprinde următoarele elemente:

a) evaluarea gradului şi a modului de atingere a obiectivelor individuale;

b) evaluarea gradului de îndeplinire a criteriilor de performanţă.

Conform art. 485 alin. (4) din O.U.G. nr. 57/2019 privind Codul administrativ ″Pentru aprecierea gradului de atingere a obiectivelor individuale ale funcţionarilor publici se stabilesc indicatori de performanţă. Stabilirea obiectivelor individuale şi a indicatorilor de performanţă trebuie să aibă în vedere corelarea cu atribuţiile şi obiectivele instituţiei în care îşi desfăşoară activitatea funcţionarul public.″ 

Potrivit art. 485 alin. (6) din O.U.G. nr. 57/2019 privind Codul administrativ ″Evaluarea performanţelor profesionale individuale se realizează pentru toţi funcţionarii publici care au desfăşurat efectiv activitate, minimum 6 luni, în anul calendaristic pentru care se realizează evaluarea. În cadrul procesului de evaluare a performanţelor profesionale individuale ale funcţionarilor publici se stabilesc cerinţele de formare profesională a funcţionarilor publici. ″
Conform art. 485 alin. (10) din O.U.G. nr. 57/2019 privind Codul administrativ ″Procesul de evaluare a performanţelor profesionale individuale ale funcţionarilor publici, precum şi de evaluare a activităţii funcţionarilor publici debutanţi se desfăşoară cu respectarea metodologiei de evaluare a performanţelor individuale ale funcţionarilor publici din Anexa nr. 6 la O.U.G. nr. 57/2019 privind Codul administrativ.″
Potrivit art. 1 din Anexa nr. 6 din O.U.G. nr. 57/2019 privind Codul administrativ – Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020: 

(1)Evaluarea performanţelor profesionale individuale ale funcţionarilor publici se face anual. 

(2)În urma evaluării performanţelor profesionale individuale, funcţionarului public i se acordă unul dintre următoarele calificative: "foarte bine", "bine", "satisfăcător", "nesatisfăcător". 

(3)În cadrul procesului de evaluare a performanţelor profesionale ale funcţionarilor publici se stabilesc cerinţele de formare profesională a funcţionarilor publici. 
Pentru evaluare se vor avea în vedere criteriile de performanţă prevăzute la art. 29 lit. b) din Anexa nr. 6 din O.U.G. nr. 57/2019 privind Codul administrativ – Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020, precum şi obiectivele individuale şi indicatorii de performanţă, conform prevederile art. 16 din aceeaşi metodologie.

 Având în vedere cele sus-menţionate, consider că prin proiectul de hotărâre privind desemnarea consilierilor locali pentru a deveni membri ai Comisiei pentru evaluarea secretarului general al comunei Cornetu, județul Ilfov se respectă şi se pun în aplicare prevederile/normele aplicabile domeniului reglementat şi propun analizarea și supunerea spre dezbatere si adoptare a proiectului de hotărâre în următoarea sedinţă a Consiliului Local al comunei Cornetu, judeţul Ilfov.  
Consilier asistent, 

Irina COBUZ

